8. 12. 89 De Europæiske Fællesskabers Tidende Nr. C 309/11 
Forslag til Rådets direktiv om tiende ændring af direktiv 76/769/EØF om indbyrdes tilnærmelse 
af medlemsstaternes administrativt eller ved lov fastsatte bestemmelser om begrænsning af 
markedsføring og anvendelse af visse farlige stoffer og præparater 
KOM(89) 548 endelig udg. — SYN 224 
(Forelagt af Kommissionen den 22. november 1989) 
(89/C 309/16) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 
100 A, 
under henvisning til forslag fra Kommissionen, 
i samarbejde med Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
Der bør vedtages foranstaltninger med henblik på 
gradvis oprettelse af det indre marked i løbet af perioden 
indtil den 31. december 1992; det indre marked inde­
bærer et område uden indre grænser med fri bevæge­
lighed for varer, personer, tjenesteydelser og kapital; 
i Rådets resolution af 25. januar 1988 (*) opfordres 
Kommissionen til hurtigst muligt at udarbejde særlige 
foranstaltninger vedrørende et handlingsprogram for 
Fællesskabet til bekæmpelse af miljøforurening med 
cadmium; da cadmium ligeledes er sundhedsfarligt, bør 
der iværksættes en helhedsstrategi, der bl.a. indebærer 
begrænsning af anvendelsen af cadmium og stimulering 
af efterforskningen efter erstatningsprodukter; 
i de begrænsninger af anvendelsen af cadmium og 
cadmiumforbindelser, der indføres med dette direktiv, er 
der taget hensyn til den seneste tekniske udvikling vedrø­
rende erstatningsstoffer; situationen bør tages op til 
fornyet vurdering på grundlag af udviklingen på dette 
område; 
nogle af medlemsstaterne har allerede indført begræns­
ninger i anvendelsen eller markedsføringen af de oven­
nævnte stoffer eller præparater, som indeholder disse 
stoffer, hvilket indvirker direkte på det indre markeds oprettelse og funktion; det er derfor nødvendigt at fore­
tage en indbyrdes tilnærmelse af medlemsstaternes lovbe­
stemmelser på dette område og følgelig ændre bilaget til 
Rådets direktiv 76/769/EØF (2), senest ændret ved 
direktiv.../.. ./EØF — 
UDSTEDT FØLGENDE DIREKTIV: 
Artikel 1 
Bilag 1 til direktiv 76/769/EØF ændres som angivet i 
bilaget til nærværende direktiv. 
Artikel 2 
Som følge af den videnskabelige og tekniske udvikling 
med hensyn til erstatningsstoffer for cadmium tager 
Rådet inden for en frist på syv år regnet fra vedtagelsen 
af dette direktiv situationen op til fornyet vurdering på 
grundlag af en beretning fra Kommissionen. 
Artikel 3 
1. Medlemsstaterne sætter de nødvendige love og 
administrative bestemmelser i kraft for at efterkomme 
dette direktiv senest den 30. juni 1991. De underretter 
straks Kommissionen herom. 
2. Medlemsstaterne meddeler senest den 31. december 
1990 Kommissionen teksten til de vigtigste nationale 
retsforskrifter, som de udsteder på det område, der er 
omfattet af dette direktiv. 
3. De i henhold til stk. 1 vedtagne bestemmelser skal 
indeholde en udtrykkelig henvisning til dette direktiv. 
Artikel 4 
Dette direktiv er rettet til medlemsstaterne. 
O EFT nr. C 30 af 4. 2. 1988, s. 1. O EFT nr. L 262 af 27. 9. 1976, s. 201.